Kunda raudteejaam

Kunda raudteejaam on raudtee lõppjaam Rakvere–Kunda teelõigul. Jaam kuulub koos raudteega ettevõttele AS Kunda Trans. 

Tänapäeval kasutavad raudteed ja jaama ainult AS Kunda Trans kaubarongid (peamiselt Kunda tsemenditehase teenindamiseks), kuid varem on tee olnud kasutusel ka reisijate veoks. 

Kunda raudteejaam liitub AS Eesti Raudteele kuuluva avaliku raudteega Rakvere jaamas.

Ajalugu
 Kunda jaam rajati aastal 1896 ühes Rakvere‒Kunda raudteelõiguga, et teenindada 1870. aastal loodud Kunda tsemenditehast.
 Aastatel 1903–1944 kulges tsemenditehasest ka 3 km pikkune kitsarööpmeline raudteeharu karjääri ja sadamasse. Kitsarööpmelise raudtee purustasid Teise maailmsõja keerises taganevad Saksa väed 1944. aastal ja seda hiljem ei taastatud.Eesti kitsarööpmelised raudteed; raudtee.eu
 1930. aastail käis reisirong Kundasse kahel päeval nädalas.Reisirong läks Kundasse teisipäeval, laupäeval ja “tarwidust mööda”/ Aivar Ojaperv, Virumaa Teataja, nr. 242, 12 detsember 2018.
 1998. aastal kaaluti Kunda sadama ühendamist raudteega.Riik toetab raudtee rajamist Kunda sadamasse, Õhutleht 27. märts 1998.
 2019. aastal käidi välja mõte Tallinnaga reisirongiliikluse taastamisest.Majandusministeerium kaalub Kundasse rongiliikluse avamiseks eraraudtee ostmist / Andres Reimer, Ärileht 11. august 2019.Kunda raudtee müük riigile: kas lihtsalt jutt või tõsi taga? / Aivar Ojaperv, Virumaa Teataja, nr. 170, 3. september 2019.

Jaamahoone
pisi|Kunda endine jaamahoone (2024)
1939. aastal valmis Kunda jaamahoone. Viilkatusega kivihoones asus reisijate ooteruum, piletikassa, pagasiruum, kauplus ja pank. 
Hoone on säilinud, alates 2000. aasta jaanuarist tegutseb seal Põdra pubi. Hoone tagaküljel on säilinud ka kunagine perroon.Kunda raudteejaam, XX sajandi arhitektuur; Kultuurimälestiste register

 Viited 

Välislingid
 Viru-Nigula vald ootab Kunda raudteelõigu säilitamiseks riigi sekkumist ERR uudised, 23. oktoober 2020

Kategooria:Eesti raudteejaamad
Kategooria:Kunda